
Selam alejkum! Kod nas u crnogorskom dijelu Sandžaka narod prakticira da plaća hodžama da uče dovu namijenjenu za nekog od njihovih preminulih. Godišnje ili 52 dana poslije smrti, sazovu se žene po kucama i kao nešto uče, i još prakticiraju učenje nekog mevluda, a to je kao opjevavanje Poslanikovog, ﷺ., rođenja.


* 
* 
* 
* 
* 
* 
* 

 
Da li je dozvoljeno plaćati za učenje dova umrlim?

Alejkums-selam!  

Cijenjeni brate u islamu, da bi čovjek činio određeni ibadet, mora da za taj postupak imati validan dokaz iz Kur’ana ili sunneta Allahovog Poslanika.  

Koliko je meni poznato, ne postoji dokaz koji potvrđuje spomenutu praksu, odnosno učenje ***[dove](https://pitajucene.com/search/dove/questions/ "Pretraži pitanja o dove")*** i mevluda godinu dana po preseljenju mejjita, a ako na to pridodamo činjenicu uzimanja novca za to, stvar postaje još gora. U tome su se ujednile dvije stvari: novotarija i dodatni harami.


U pogledu mejjita, vama je propisano da Allahu upućujete dovu za vašeg mejjita, bez posebnih način i posebnih dana, bez okupljanja i učenja mevluda, bez plaćanja nekome da uputi dovu za vašeg mejjita.


Kazao je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***: “Kada čovjek preseli, njegova dobra djela prestaju osim u tri slučaja: trajna sadaka, ***[znanje](https://pitajucene.com/search/znanj/questions/ "Pretraži pitanja o znanju")*** kojim se ljudi koriste nakon njegove smrti i dobro dijete koje dovi za njega.”


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***, prof.


